Last saved by: Kríž Ľuboš

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 593/15/5511-17	Žilina 19.12.2016 
EEČ: 2-43-400-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Žilina zo dňa 5.11.2015, spisová značka 3 Pv 593/15/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 29.06.2015 v čase o 21:05 hod. viedol osobné motorové vozidlo zn. Škoda Octavia, ev.č. XXXXX, v Žiline po miestnej komunikácií vedúcej od kruhového objazdu pri OD Metro smerom na ulicu Obvodovú, pričom ku križovatke trýchto ciest prichádzal po ceste označenej zvislým dopravným značením ako vedľajšia cesta, následne vošiel do križovatky, pričom nedal prednosť osobnému motorovému vozidlu zn. Mercedes Benz, ev.č. XXXXX, ktoré po ulici Obvodovej označenej zvislou dopravnou značkou ako hlavná cesta v smere od ulice Smrekovej na ulicu Limbovú viedol XXXXX, v dôsledku čoho došlo k nárazu prednej časti vozidla Mercedes Benz do ľavej prednej časti vozidla Škoda Octavia, pričom pri dopravnej nehode utrpel XXXXX zranenia – nalomenie mečovitého výbežku hrudnej kosti a pomliaždenie prednej hrudnej steny ťažšieho stupňa s petechiami (drobnými krvnými výronmi v koži), ktoré si vyžiadali dobu liečenia v trvaní 2 až 3 týždňov a obmedzenie v obvyklom spôsobe života po dobu 1 až 2 týždne, pričom XXXXX svojim konaním porušil ustanovenie § 20 ods. 1 Zákona č. 8/2009 Z.z. o cestnej premávke a o zmene a doplnení niektorých zákonov.

Uznesením prokurátora Okresnej prokuratúry Žilina zo dňa 5.11.2015, spisová značka 3 Pv 593/15/5511, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením prokurátora OP Žilina sp. zn. 3Pv 593/15/5511  zo dňa 05.11.2015, právoplatným dňa 17.11.2015, bolo podmienečne zastavené trestné stíhanie proti obvinenému XXXXX pre prečin ublíženia na zdraví podľa § 158 Tr. zák. so skúšobnou dobou v trvaní 12 mesiacov, ktorá uplynula dňa 17.11.2016.

Vzhľadom ku skutočnosti, že obvinený XXXXX počas skúšobnej doby viedol riadny život, nedopustil sa žiadneho protispoločenského konania, splnil tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor